སེམས་ཅན་རྣམས་ཀྱིས་ཁོང་དུ་མ་ཆུད་པས་དེ་ཁོང་དུ་ཆུད་པར་བྱའོ་ཞེས་སེམས་ཅན་རྣམས་ལ་དེ་བཞིན་གཤེགས་པའི་སྙིང་རྗེ་ཆེན་པོ་འཇུག་གོ ། ཤཱ་རིའི་བུ་ངས་བྱང་ཆུབ་ནི་ལུས་མེད་པ་མངོན་པར་འདུས་མ་བྱས་པར་མངོན་པར་རྫོགས་པར་སངས་རྒྱས་ཏེ། དེ་ནི་མིག་གི་རྣམ་པར་ཤེས་པས་རྣམ་པར་ཤེས་པ་བྱ་བ་མ་ཡིན་པ་ནས། ཡིད་ཀྱི་རྣམ་པར་ཤེས་པའི་བར་གྱིས་རྣམ་པར་ཤེས་པར་བྱ་བ་མ་ཡིན་ནོ། ། འདུས་མ་བྱས་ཞེས་བྱ་བ་ནི་གང་མ་སྐྱེས་པ། མི་འཇིག་པ། མི་གནས་པ་དེ་ནི་འཁོར་གསུམ་དང་བྲལ་བ། འདུས་མ་བྱས་ཤེས་བྱའོ། ། འདུས་མ་བྱས་ཇི་ལྟ་བར་འདུས་བྱས་ཀྱང་དེ་ལྟར་ཁོང་དུ་ཆུད་པར་བྱའོ། ། དེ་ཅིའི་ཕྱིར་ཞེ་ན། གང་ཆོས་ཐམས་ཅད་ཀྱི་རང་བཞིན་དེ་ནི་དངོས་པོ་མེད་པའོ། ། གང་དངོས་པོ་མེད་པ་དེ་ལ་གཉིས་མེད་དེ། ལུས་མེད་པ། མངོན་པར་འདུས་མ་བྱས་པ་དེ་སེམས་ཅན་རྣམས་ཀྱིས་ཁོང་དུ་མ་ཆུད་པས་དེ་ཁོང་དུ་ཆུད་པར་བྱའོ་ཞེས་སེམས་ཅན་རྣམས་ལ་དེ་བཞིན་གཤེགས་པའི་སྙིང་རྗེ་ཆེན་པོ་འཇུག་གོ ། ཤཱ་རིའི་བུ་ངས་བྱང་ཆུབ་ནི་དབྱེར་མེད་པ་དང་། གནས་སུ་མངོན་པར་རྫོགས་པར་སངས་རྒྱས་སོ། ། དེ་ལ་དབྱེར་མེད་པ་གང་། གནས་གང་ཞེ་ན། དེ་ལ་དེ་བཞིན་ཉིད་ནི་གནས་སོ། ། གནས་མེད་པ་ནི་དབྱེར་མེད་པའོ། ། ཆོས་ཀྱི་དབྱིངས་ནི་གནས་སོ། ། ཐ་དད་པ་མེད་པ་ནི་དབྱེར་མེད་པའོ། ། ཡང་དག་པའི་མཐའ་ནི་གནས་སོ། ། གཡོ་བ་མེད་པ་ནི་དབྱེར་མེད་པའོ། ། སྟོང་པ་ཉིད་ནི་གནས་སོ། ། དམིགས་སུ་མེད་པ་ནི་དབྱེར་མེད་པའོ། ། མཚན་མ་མེད་པ་ནི་གནས་སོ། ། རྣམ་པར་མི་རྟོག་པ་ནི་དབྱེར་མེད་པའོ། ། སྨོན་པ་མེད་པ་ནི་གནས་སོ། ། འཇུག་པ་མེད་པ་ནི་དབྱེར་མེད་པའོ། ། སེམས་ཅན་མེད་པ་ནི་གནས་སོ། ། སེམས་ཅན་མེད་པའི་རང་བཞིན་ནི་དབྱེར་མེད་པའོ། ། ནམ་མཁའ་ནི་གནས་སོ། ། མི་དམིགས་པ་ནི་དབྱེར་མེད་པའོ། ། མི་སྐྱེ་བ་ནི་གནས་སོ། ། མི་འགག་པ་ནི་དབྱེར་མེད་པའོ། ། འདུས་མ་བྱས་ནི་གནས་སོ། ། རྒྱུ་བ་མེད་པ་ནི་དབྱེར་མེད་པའོ། ། བྱང་ཆུབ་ནི་གནས་སོ། ། ཉེ་བར་ཞི་བ་ནི་དབྱེར་མེད་པའོ། ། མྱ་ངན་ལས་འདས་པ་ནི་གནས་སོ། ། མངོན་པར་མི་འགྲུབ་པ་ནི་དབྱེར་མེད་པའོ། །
“Śāriputra, awakening is not of the past. It is not of the future. It is not of the present. It is the same with regard to the three times, and it has cut through the three spheres. In what way has it cut through the three spheres? It does not engage with thoughts of the past, it does not pursue ideas of the future, and it is not occupied with thoughts in the present. With great compassion for sentient beings, the Tathāgata sees that they do not recognize this sameness of the three times, the purification of the three spheres, which is not limited by mind, thoughts, or consciousness and does not conceptualize the past, think about the future, or elaborate on the present, and so he pledges to help them realize it.
Light, Reality, Assembly